OpenLLM-France/wikimedia huggingface dataset:
# Football Conference

La Football Conference és una lliga anglesa de non-league football reagrupant tres divisions. La divisió més alta és la Conference National, posicionada en el cinquè nivell del sistema piramidal anglès, un esglaó més avall es troben les Conference North i Conference South, les dues en el sisè nivell.
La Football Conference va ser fundada el 1979 sota el nom de Alliance Premier League. Llavors era un campionat, l'anterior a la Conference National. El 2004, després d'una profunda reestructuració de la National League System, el campionat va ser batejat Conference National i es van afegir 2 divisions suplementàries: la Conference North i la Conference South. Aquell mateix any, la Football Conference es va transformar en una lliga i des d'aleshores gestiona les divisions nacionals, Nord i sud.
La Football Conference es troba al cim de la National League System (NLS). Aquesta estructura, sota l'auspici de la Federació anglesa de futbol, agrupa més de 50 lligues. La Conference National correspon al primer esglaó, la Conference North i la Conference South al segon. A sobre de la Conferència es troben els 92 clubs anglesos representant els quatre nivells més alts del futbol anglès: la Premier League i la Football League. Des de la temporada 2006/2007, la Conference National es compon de 24 equips, la Conference North i la Conference South amb 22 equips cadascuna. Cada equip s'enfronta a la resta d'equips dues vegades per temporada. Una victòria equival a 3 punts, un empat 1 i una derrota 0 punts.

## Vegeu també

* Conference National

## Enllaços externs

* Pàgina Oficial (anglès)
# Fibiger (cràter)

Fibiger és un cràter d'impacte pertanyent a la cara visible de la Lluna, situat a prop del Pol nord lunar. L'element principal més proper és el cràter Byrd. Al nord de Fibiger es troben els cràters Erlanger i Peary, que tenen un diàmetre de 9,9 km i 73 km respectivament.
* Localització de Fibiger (centre de la imatge)
* Rodalies de Fibiger (imatge LRO-LOLA; colors virtuals)
La seva forma és ovalada, amb l'eix major orientat en sentit est nord-est. La seva vora, especialment ample en alguns sectors, està considerablement desfigurat per l'efecte d'impactes propers, presentant nombroses esquerdes i zones discontínues.
El cràter va rebre el seu nom juntament amb altres 18 cràters el 22 de gener de 2009 per decisió de la UAI. Va ser nomenat en memòria del patòleg Johannes Fibiger.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Fibla carpenteri

Fibla carpenteri és una espècie extinta de rafidiòpter del gènere Inocelliidae Fibla. F. carpenteri és nomenat en honor del paleoentomòleg Dr Frank Carpenter, pel seu vast coneixement i interès pels rafidiòpters.
L'espècie es coneix a partir d'un sol exemplar, l'holotip, dipositat a la Universitat Harvard, Museu de Zoologia Comparada com a espècimen #9999. El doctor Michael S. Engel va estudiar i descriure per primer cop l'espècie després de trobar l'espècimen a les col·leccions de Harvard. Va publicar el seu tipus nomenclatural a la revista Psyche volum 102 publicada el 1995. Bastant ben conservada a l'ambre bàltic de l'eocè, l'individu femení té una ala anterior esquinçada que manca la porció distal, les antenes parcials i l'oviscapte tallat i falta la punta. També hi ha una sèrie de petites zones amb "floridures", un tipus de floridura blanca de vegades present en els artròpodes d'ambre. Amb una llargada total, sense incloure l'oviscapte ni les antenes, de poc més de 18 mil·límetres, Fibla carpenteri és l'espècie més gran de rafidiòpter d'ambre i l'espècie més gran del gènere. En conjunt, la femella no mostra cap marcatge de color clar i era de color marró fosc a negre força uniforme. Les ales són hialines amb coloració marró de l'estructura venosa i són lleugerament fuscoses a la base. El Pterostigma també és de color marró.
F. carpenteri és una de les quatre Fibla extingides conegudes pel registre fòssil. Juntament amb F. erigena, F. carpenteri és un dels dos coneguts pels dipòsits d'ambre bàltic, mentre que F. cerdanica és del Miocè d'Espanya i F. exusta és de l'Eocè de la formació Florissant, Colorado.

## Referències

* 1 2 3 4 5 6 Engel, M.S. «Còpia arxivada» (en anglès). A new fossil snake-fly species from Baltic amber (Raphidioptera: Inocelliidae). Psyche, 102, núm.3–4, 1995, pàg. 187–193. Arxivat de l'original el 2020-08-31. DOI: 10.1155/1995/23626 [Consulta: 5 gener 2021].
* 1 2 Engel, M.S. (en anglès) The Smallest Snakefly(Raphidioptera: Mesoraphidiidae): A New Species in Cretaceous Amber from Myanmar, with a Catalog of Fossil Snakeflies. American Museum Novitates, 3363, 2002, pàg. 1–22. DOI: 10.1206/0003-0082(2002)363<0001:TSSRMA>2.0.CO;2 [Consulta: 5 febrer 2021].
# Fraissinet de Losera

Fraissinet de Losera (en francès Fraissinet-de-Lozère) és un municipi del departament francès del Losera, a la regió d'Occitània.

## Referències

* ↑ Topònims occitans de la Losera
# Filippo Amadei

Filippo Amadei (Reggio de l’Emília, 1675 - 1730) va ser un compositor italià de Reggio Emilia, que va estar actiu a Roma i Londres.
Sembla que va treballar com a compositor de cantates, oratoris i com a violoncel·lista del cardenal Ottoboni de 1690 a 1711, any del seu oratori Teodosio il giovane (1711), després de nou de 1723 a 1729.
Del 1719 al 1722 va estar a Londres, on va escriure el primer acte de l'òpera Muzio Scevola (1721), amb el segon acte de Giovanni Bononcini i el tercer de Georg Friedrich Händel.

## Obres

Oratori
* Teodosio il giovane Roma, 1711 sobre la història de l'emperador romà d'Orient Teodosi II (401-450)
Òperes
* Arsace Londres, Royal Academy of Music, 1 de febrer de 1721.
* Muzio Scevola Act 1, Londres, Royal Academy of Music, 15 d'abril de 1721.

## Enregistraments

* Muzio Scevola. Palmer.
* Handel's Rivals

## Notes

* ↑ «Còpia arxivada». Arxivat de l'original el 2016-03-03. [Consulta: 12 febrer 2021].
* ↑ Filippo Amadei Biography – (fl. 1690–1730) Denis Arnold / Elizabeth Roche
# Francisco Aparicio y Ruiz

Francisco Aparicio y Ruiz (Burgos, 17 de juliol de 1852 - ?) fou un advocat i polític espanyol, va ser ministre d'Instrucció Pública i Belles arts durant el regnat d'Alfons XIII.

## Trajectòria política

En la seva joventut va dirigir a la seva ciutat natal el periòdic Caput Castellae. Va ser membre del Partit Conservador. Inicià la seva carrera política com a diputat provincial a Burgos i més tard, va ser president de la Diputació Provincial de Burgos. La seva carrera nacional va començar amb el seu nomenament com a Governador Civil d'Astúries i més tard va ser diputat per Burgos en totes les eleccions que es van succeir entre 1891 i 1923.
Va ser ministre ministre d'Instrucció Pública i Belles arts entre el 13 de març i el 14 d'agost de 1921 al govern presidit per Manuel Allendesalazar y Muñoz de Salazar.

## Referències

* ↑ Fitxa del Congrés dels Diputats
* ↑ Llista dels ministres d'Espanya

## Bibliografia

* Pedro Carasa Soto, Antonio Fernández Sancha Francisco Aparicio y Ruiz. El poder local en Burgos a principios del XX a El poder local en Castilla : estudios sobre su ejercicio durante la Restauración (1874-1923) / coord. per Pedro Carasa Soto, 2003, ISBN 84-8448-236-7, págs. 27-60.
Càrrecs públics :
| Precedit per: Tomás Montejo y Rica | Ministre d'Instrucció Pública i Belles Arts (març-agost) 1921 | Succeït per: César Silió y Cortés |
# Foclóir na Nua-Ghaeilge

El Foclóir na Nua-Ghaeilge (Diccionari de l'Irlandès Modern) és un projecte iniciat el 1976 amb l'objectiu de crear un diccionari històric de l'irlandès modern. El diccionari cobreix un període des de 1600 fins a l'actualitat. En contrast amb els diccionaris irlandesos més actuals, aquest serà un diccionari irlandès-irlandès. La majoria dels altres diccionaris, incloent els molt respectats de Bhaldraithe i Ó Donaill, són diccionaris bilingües.
Es farà ús de les fonts escrites, la llengua parlada i el folklore per tal de recollir les paraules claus per al diccionari. Com a preparació es va publicar en CD-ROM l'any 2004 el Corpus Of Irish 1600-1882. A Donegal i a Dublín s'han iniciat els treballs del segon pas, és a dir el Corpus Of Irish 1882-2000. El projecte està sota la direcció del Dr Úna Uí Bheirn, editor del diccionari, patrocinat per la Reial Acadèmia d'Irlanda de Dublín.

## Referències

* ↑ (gaèlic irlandès) «Descripció de Gaelport». Gaelport. Arxivat de l'original el 2007-06-14. [Consulta: 2 juliol 2007].

## Vegeu també

* Diccionari de la Llengua Irlandesa

## Enllaços externs

* - Gaelport. Arxivat 2007-06-14 at Archive.is
* (anglès) - The 1600-1882 Corpus of Irish Arxivat 2007-08-09 a Wayback Machine.
# Franklin (Louisiana)

Franklin és una població dels Estats Units a l'estat de Louisiana. Segons el cens del 2000 tenia 8.354 habitants.

## Demografia

Segons el cens del 2000, Franklin tenia 8.354 habitants. La densitat de població era de 311,3 habitants/km².
Per edats la població es repartia de la següent manera: un 30,4% tenia menys de 18 anys, un 8% entre 18 i 24, un 26,4% entre 25 i 44, un 21,8% de 45 a 60 i un 13,4% 65 anys o més.
L'edat mediana era de 35 anys. Per cada 100 dones de 18 o més anys hi havia 77,6 homes.
La renda mediana per habitatge era de 24.844 $ i la renda mediana per família de 30.625 $. Els homes tenien una renda mediana de 32.188 $ mentre que les dones 16.935 $. La renda per capita de la població era de 12.943 $. Entorn del 24,5% de les famílies i el 27,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Franklin». American Fact Finder. Oficina del Cens dels Estats Units, 12-01-2010.
* ↑ «Fact Sheet- Franklin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
# Ford World Rally Team

Ford World Rally Team és una escuderia que participa en el Campionat Mundial de Ral·lis utilitzant els cotxes de la Ford Motor Company. Tot i que Ford fa dècades que corre en ral·lis, l'escuderia BP Ford World Rally Team va començar a participar en el Campionat Mundial de Ral·lis la temporada 1997 quan la factoria europea de Ford Motor Company va seleccionar la companyia M-Sport de Malcom Wilson per desenvolupar aquest projecte amb el Ford Escort WRC, el qual seria reemplaçat pel Ford Focus WRC el 1999. La primera victòria de l'equip fou al Ral·li d'Acròpolis de 1997 amb Carlos Sainz com a pilot.
Al llarg d'aquests anys han passat per l'equip grans pilots com Marcus Grönholm, Mikko Hirvonen, Markko Märtin, François Duval, Colin McRae, Carlos Sainz o Juha Kankkunen. L'èxit més important de l'escuderia són els campionats per marques obtinguts les temporades 2006 i 2007, els primers per Ford Motor Company des de 1979.
L'equip és una joint venture entre el patrocinador principal, British Petroleum, i el productor dels cotxes, Ford Motor Company.
# Francesc Argerich i Batallas

Francesc Argerich i Batallas (Sisteró, 1732 - Buenos Aires, 27 de març de 1787) fou un metge català, pare de Cosme Marià Argerich. Havia estat vicerector del Real Colegio de Cirugía de Cadis, i cap el 1767 marxà a l'actual Argentina, on fou cirurgià major del presidi i examinador del Tribunal del Protomedicat del Riu de la Plata, dependent de la Companyia de Jesús. El 1780 participà com a cap de l'expedició mèdica de les tropes que lluitaren contra Túpac Amaru II.

## Referències

* ↑ «Metges Catalans | Francesc Argerich i Batallas». [Consulta: 10 gener 2022].
# Fort Saint George

* Per a altres significats, vegeu «Fort Saint George (desambiguació)».
Fort St George (conegut també com a White Town en oposició a la Black Town fora del fort) fou una fortalesa britànica a l'Índia, nucli central del que després fou la ciutat de Madras i avui la moderna Chennai capital de Tamil Nadu.
El fort es va construir en una primera fase entre 1639 i 1641, i es va acabar el dia 23 d'abril de 1641 i es va dir Fort Saint George en honor de Sant Jordi patró d'Anglaterra. Per la seva història vegeu Chennai.
La fortalesa era una posició fortificada amb muralles de sis metres d'altura. Fou conquerida pels francesos el 1746 (la van conservar tres anys) i atacada més tard durant dos mesos també pels francesos (desembre de 1658 a febrer de 1659) sense èxit.
Modernament va esdevenir la seu del govern i de l'Assemblea Legislativa de l'estat de Madras, des de 1969 estat de Tamil Nadu. Hi ha un petit quarter militar i un museu decorat amb canons de Tipu Sultan i una gran estàtua de Tipu i un servidor seu a l'entrada. Dins del fort destaquen l'església de Santa Mary (St. Mary) l'església anglicana més antiga de l'Índia (1678-1680). Edifici notable és la Casa Wellesley, amb retrats dels governadors i alts oficials, que rep el nom de Richard Wellesley, governador general de l'Índia, germà del duc de Wellington.

## Referències

Wikipedia en anglès

## Enllaços externs

* Pintures del Fort St George
# Front Popular Patriòtic de Jammu i Caixmir

Front Popular Patriòtic de Jammu i Caixmir és una organització política de Jammu i Caixmir creada pel servei secret indi com a braç polític de la guerrilla musulmana Muslim Mujahedin que el 1995 es va aliar amb el govern de l'Índia, i volia participar en les eleccions. Des del 1997 va donar suport al cap del govern de Jammu i Caixmir, Farooq Abdullah.
El líder de les dues organitzacions fou Ghulam Nabi Mir, que fou assassinat el 2001.
# Front Popular Patriòtic Etíop

Front Popular Patriòtic Etíop (Ethiopian People's Patriotic Front, EPPF) és un grup armat d'Etiòpia que té el suport d'Eritrea i seu central a Asmara; el seu cap és Zewdalem Kebede; és de majoria amhara i de tendència panetíop i realitza les seves operacions al Gondar i Gojam a l'oest del llac Tana, i a parts de Gambella. El 2005 s'hi va afegir el Front Patriòtic Kafegn. Cap al 2005 i el 2006 va reclamar algunes victòries que no poden ser confirmades; el juny del 2006 l'exèrcit etíop va declarar haver mort a 111 rebels probablement membres del EPPFal nord de Gondar, però el EPPF ho va negar. L'EPPF considera com la seva ala política a l'Aliança per la Llibertat i la Democràcia (AFD) fundada a Utrecht el 22 de maig de 2006 in Utrecht, com a resultat dels controvertits resultats de les eleccions legislatives a Etiòpia. Els seus components són:
* Coalició per la Unitat i la Democràcia/Coalition for Unity and Democracy
* Front Nacional d'Alliberament de l'Ogaden/Ogaden National Liberation Front (ONLF)
* Front d'Alliberament Oromo/Oromo Liberation Front (OLF)
* Front d'Alliberament Sidama/Sidama Lib­eration Front
* Front Democràtic Unit d'Etiòpia/United Ethiopia Democratic Front.

## Bibliografia

* Armed Groups Along Sudan's Eastern Frontier: An Overview and Analysis, per John Young, Ginebra 2007
# Francesc Fleix i Solans

Francesc Fleix i Solans (Lleida, 1804 - Vichèi, 1870) fou un sacerdot català, arquebisbe de Tarragona entre 1864 i 1870.
Nascut l'any 1804 a Lleida, es formà acadèmicament a la Universitat de Barcelona, d'Alcalá, de Valladolid i de Bolonya. La seva trajectòria a l'Església s'inicià com a canonge de Tarragona i capellà d'honor de la capella reial, per posteriorment ser nomenat l'any 1846 bisbe de l'Havana, on organitzà el seminari tridentí. Durant l'estada a Cuba ocupà la direcció de la Societat Econòmica d'Amics del País. Gràcies a la seva estreta relació amb Isabel II d'Espanya, fou escollit arquebisbe de Tarragona l'any 1864, nomenat capellà d'honor i predicador personal de la reina. Durant el seu mandat a l'arquebisbat prengué part com a primat de les Espanyes al Concili Vaticà I, celebrat a Roma el 1869 i 1870. Aquell mateix any, morí a la localitat occitana de Vichèi, als 65/66 anys.

## Referències

* 1 2 3 4 5 «Francesc Fleix i Solans». Gran Enciclopèdia Catalana. Barcelona: Grup Enciclopèdia Catalana.
* 1 2 Junqueras, Oriol. Els catalans i Cuba. Barcelona: editorial Proa, 1998, p. 47. ISBN 84-8256-398-X.
# Frontera entre Colòmbia i Hondures

La frontera entre Colòmbia i Hondures és una frontera internacional marítima que discorre en el mar Carib, definida pel tracatat Ramírez Ocampo-López Contreras (que pren els noms dels dos ministres d'afers exteriors, Augusto Ramírez Ocampo per Colòmbia i Carlos López Contreras per Hondures), signat a San Andrés el 2 d'agost de 1986. · .
La frontera així és definida pels punts 14° 59′ 08″ N, 82° 00′ 00″ O﻿ / ﻿14.98556°N,82.00000°O﻿ / 14.98556; -82.00000, 14° 59′ 08″ N, 79° 58′ 00″ O﻿ / ﻿14.98556°N,79.96667°O﻿ / 14.98556; -79.96667 i 15° 30′ 10″ N, 79° 58′ 00″ O﻿ / ﻿15.50278°N,79.96667°O﻿ / 15.50278; -79.96667, després de la qual cosa descriu un arc circular al voltant de l'illa de Serranilla passant-hi a l'oest a través dels punts 15° 46′ 08″ N, 80° 03′ 55″ O﻿ / ﻿15.76889°N,80.06528°O﻿ / 15.76889; -80.06528 i 15° 58′ 40″ N, 79° 56′ 40″ O﻿ / ﻿15.97778°N,79.94444°O﻿ / 15.97778; -79.94444 abans d'unir-se a la frontera de Jamaica al punt 16° 04′ 15″ N, 79° 50′ 32″ O﻿ / ﻿16.07083°N,79.84222°O﻿ / 16.07083; -79.84222.

## Referències

* ↑ (castellà) Frontera entre Colòmbia i Hondures, a www.sogeocol.edu.co
* 1 2 (castellà) Tractat Ramírez Ocampo - López Contreras PDF, a www.sogeocol.edu.co
# Friedhelm Wentzke

Friedhelm Wentzke (Castrop-Rauxel, 13 de setembre de 1935) és un piragüista alemany, ja retirat, que va competir durant la dècada de 1960.
El 1960 va prendre part en els Jocs Olímpics d'Estiu de Roma, on va guanyar la medalla d'or en la prova del K-1 4x500 metres del programa de piragüisme. Formà equip amb Dieter Krause, Günther Perleberg i Paul Lange. Quatre anys més tard als Jocs de Tòquio, guanyà la medalla de plata en la prova del K-4 1.000 metres, formant equip amb Günther Perleberg, Bernhard Schulze i Holger Zander.
En el seu palmarès també destaquen una medalla d'or i una de plata al Campionat d'Europa de 1961 i 1965 respectivament. Entre el 1961 i el 1966 va guanyar 10 títols nacionals d'Alemanya Occidental.

## Referències

* 1 2 3 «Olympedia – Friedhelm Wentzke». [Consulta: 27 agost 2022].
# Frontó Balear

El Frontó Balear era un edifici de caràcter esportiu ubicat a Palma (Mallorca, Illes Balears). Va funcionar des de 1935 a 1977 per a la disputa de competicions de joc de pilota, a més d'altres esports com la boxa i el bàsquet.

## Història

L'edifici era un frontó cobert, segons el disseny de l'arquitecte Jaume Alenyar i Ginard, i va ser inaugurat el 31 de maig de 1935. Abastava un total de 5.000 metres quadrats, amb una pista de joc de 60 metres de llarg per 10 d'amplada, un frontis de quasi 11 metres i contracanxa de 7 metres. L'aforament era de 800 espectadors i disposava de dependències de sala de ball, cafeteria i sala de apostes.
Després de la Guerra civil espanyola va deixar d'acollir temporalment partits de pilota. Mentrestant va acollir altres vetllades esportives, especialment combats de boxa i partits de bàsquet, destacant en especial la fase final de la Copa del Generalísimo de 1943 en les seves modalitats masculina i femenina. Amb la represa del joc de pilota el 1949 aquesta fou la seva principal activitat, tot i que es mantingueren els altres esports, així com la celebració de festes i actuacions musicals.
El 1969 l'edifici fou reformat i va viure una darrera etapa d'esplendor fins a ser tancat el 16 d'agost de 1977, després d'una operació de compravenda immobiliària que va acabar amb la desaparició de l'edifici l'any següent per a la construcció d'habitatges.

## Esdeveniments més importants

* Copa del Generalísimo de bàsquet: 1943

## Referències

* ↑ «Inauguración del Frontón Balear» (en castellà). Mundo Deportivo, 05-06-1935.
* ↑ «En Palma de Mallorca ha sido inaugurado con brillantez extraordinaria el 'Frontón Balear'» (en castellà). Mundo Deportivo, 06-06-1935.
* 1 2 «El Frontón Balear, en el aniversario de una arquitectura perdida» (en castellà). Diario de Mallorca, 01-06-2020.
* ↑ «El Barcelona venciendo al Layetano se proclamó campeón de España» (en castellà). Mundo Deportivo, 30-06-1943.
* ↑ «Recordant al Frontó Balear». L'Estel, 626, 01-05-2008, pàg. 4.
* ↑ «El frontón, víctima de la demanda de pisos» (en castellà). Diario de Mallorca, 31-10-2012.